Grundejerforeningen Ørnesædet afdeling II, rækkehusene

Referat fra grundejerforeningen den 15. marts 2011

Tilstede var 12 stemmeberettiget.  
Formanden bød alle velkommen kl. 19.00 til de fremmødte.  
Generalforsamlingen forløb efter den udsendte dagsorden ref. Vedtægternes § 15

Punkt 1. Valg af dirigent.

Bestyrelsen forslog Henning Christiansen som dirigent som blev valgt.  
Henning Christiansen konstaterede at generalforsamlingen var lovlig varslet og indkaldt og dermed beslutningsdygtig.

Punkt 2. Aflæggelse af bestyrelsens beretning for det forløbne år ved formanden.

Finn Matzen aflagde bestyrelsens beretning for 2010. Dette gav følgende kommentarer: Ib Larsen roste snerydningen på parkeringspladserne, men brandvejene var spærret af sne i januar og februar og det var meget uheldigt hvis udrykningskøretøjer skulle komme igennem.

Dette åbnede debatten og vi fik en god diskussion om vores vinterrydning. De fremmødte ønskede at vide hvad det ville koste at få ryddet vores brandveje. Bestyrelsen kunne oplyse, at prisen ville være ca. 5000.- pr rydning. Der blev også drøftet, om vi kunne bruge 2 parkeringspladser til sneen. Bestyrelsen vil bede snerydderen om, at tænke over hvor han placere sneen, så den genere mindst muligt. Bestyrelsen vil fortsat prøve, at finde løsninger på vores sneproblemer, så udrykningskøretøjer, renovatør etc. kan komme igennem.

Finn Matzen påpegede igen i år, at hver boligejer skal fjerne sne omkring deres ejendom. Det blev også berettet om, at flere har hjulpet hinanden med at få fjernet sneen. Bestyrelsen beretning blev taget til efterretning.

Punkt 3. Aflæggelse af repræsentantskabets beretning.

Finn Matzen kunne orientere om, at der stort set ingen aktivitet i repræsentantskabet har været. Dette er normalt, da den dækker over flere grundejerforeninger, der ikke kan finde fælles fodslag.  
Finn Matzen kunne dog berette, at der har været en henvendelse fra formanden for repræsentantskabet i forbindelse med kommunens udmelding omkring, at der ikke ville blive rydde sne på kategori B og C veje. Forslaget gik på, at få et fælles tilbud på rydning i hele repræsentantskabets område.. Dette blev dog ikke vedtaget i denne omgang.,.

Punkt 4. Behandling af indkommende forslag.

Der var ikke indkommet nogen forslag til generalforsamlingen i år.

Se yderligere oplysninger på foreningens hjemmeside på www.ørnesædet-afd2.dk

Grundejerforeningen Ørnesædet afdeling II, rækkehusene

Punkt 5. Fremlæggelse af regnskab.

Kasseren gennemgik resultatopgørelsen og balancer var ingen kommentarer eller bemærkninger til regnskabet.

Punkt 6. Fremlæggelse af budgetforslag 2011

Kasseren gennemgik budgettet. Bestyrelsen havde først budgettet snerydning til 30.000,- kr., men nu kort tid før generalforsamlingen har bestyrelsen modtaget en regning på 42.600,- kr. for snerydning.  
Derfor var det bestyrelsen oplæg til kontingent 2600.- Altså 100.- kr. mere ind der stod i budgettet på hjemmesiden. Dette dækker dog ikke hele udgiften og bestyrelsen kunne ved at omprioritere på andre konti finde pengene, således der var balance i budgettet.

Denne kontingentforhøjelse gav anledning til debat om, at kontingentet er steget voldsomt i de senere år. Kontingentet er steget med 800 kr. på de sidste 4 år. Der blev forslået, at foreningen må spare andre steder. Containerordningen kunne være et område. Kontingentforhøjelsen skyldes dels den beslutning om, at der spares op til den nye legeplads samt den kraftige stigning på snerydning. Derudover er området er dyrt at vedligeholde. Bestyrelsen er dog nervøse for, at det let kan komme til at se rodet ud i vores område, hvis vi skærer ned eller helt fjerner containerordningen. Vores containerordning blev vurderet til at være lidt frås, når foreningen har mulighed for at køre til de forskellige genbrugspladser omkring Havdrup. Der blev hertil foreslået, at bestyrelsen skulle indkøbe en trailer. Bestyrelsen har tidligere vurderet, at en trailerordning vil give anledning til problemer, som kan blive svære at løse. Dette kunne fx være, hvis traileren gik stykker ved udlejning, samt den almindelige administration af lejen af traileren. Hvis en trailer ønskes indkøbt, så skal det stilles som et forslag til næste generalforsamling. Bestyrelsen vil fortsat forsøge at finde områder, hvor der kan ske besparelser.

Budgettet blev godkendt med 10 stemmer for og 2 imod.

Punkt 7. Valg af formand.

Finn Matzen blev genvalgt.

Punkt 8. Valg af to bestyrelsesmedlemmer for 2 år

Morten Bo Larsson blev genvalgt og Anne Louise Berg Madsen, Grønløkke 29, blev valgt ind i bestyrelsen efter at Orla Dam Larsen ikke ønskede genvalg.  
Nirut Willumsen, Grønløkke 21 og Berit Nielsen, Stenløkke 15 blev valgt som suppleanter.

Punkt 9. Valg af 2 medlemmer til repræsentantskabet.

Ib Larsen og Erik Porsmose ønskede ikke genvalg. Orla Dam Larsen blev valgt. Der var ikke andre, der ville melde sig til repræsentantskabet, hvorfor foreningen kun stiller med tre medlemmer pt.

Punkt 10. Valg af revisor og suppleant for 1 år

Michael Christiansen og Jan Preis blev genvalgt.

Punkt 11. Eventuelt.

Under dette punkt blev der informeret og drøftet følgende:

Se yderligere oplysninger på foreningens hjemmeside på www.ørnesædet-afd2.dk

Grundejerforeningen Ørnesædet afdeling II, rækkehusene

Ib Larsen opfordrer til, at vi alle har en synligt husnummer, da gadebelysningen slukket om natten. Gæster, vagtlæger etc. har svært ved at orientere sig, hvis der er meget mørkt. Opfordringen vil blive sat på hjemmesiden.

Gadelamper skulle have været udskiftet i 2010, men SEAS-NVE har prioriteret at bruge pengene til anden side dette år. Foreningen er dog ikke er glemt.

Der blev spurgt til legeplads udvalget – et par ekstra hænder tilbydes af Heidi Enevoldsen, Grønløkke 11. Tak for det.

Der har været stor hjælpsomhed blandt medlemmer med snerydning  
Der blev spurgt til skurtegninger. Flere ligger inde med godkendte tegninger.

Muligheden for reserveret parkeringsplader kom op til debat. Dette er tidligere blevet nedstemt på en generalforsamling. Bestyrelsen ved ikke, hvordan det skal kunne håndteres, fordeles og administreres i praksis. Bestyrelsen har ingen eller meget begrænset sanktionsmuligheder, hvis reserveringen bliver misbrugt.

Græs omkring riste ønskes fjernet ved næste arbejdsdag. Dette vil bestyrelsen medtage.

Formanden fik det sidste ord og bød de nye beboere velkommen og takkede for godt møde.

Endvidere vil bestyrelsen takke Orla Dam Larsen for sit store arbejde i bestyrelsen samt Ib Larsen og Erik Porsmose for deres arbejde i repræsentantskabet.